มาห้างโลตัส นครปฐมบ่อย แต่ไม่เคยสั่งเครื่องดื่มที่สาขานี้ทาน ด้วยว่าผ่านร้านทีไร มองไม่ค่อยเห็นขนม (ถูกใจ) ในตู้ขนมค่ะ 

เมื่อวานหลังธุระเรียบร้อย ผ่านร้านเห็นขนมคล้าย ๆ ขนมเค้ก จึงชวนที่บ้านเข้าไปสั่งอะไรเย็น ๆ ดื่มกันค่ะ

เลือกสั่งเครื่องดื่มเป็น ชานมปั่น ชาเขียวมัทฉะมิ้นท์ ส่วนตัวเลือก ชาเย็นเจค่ะ

เจ้าของแก้ว ชานมปั่น กับ ชาเขียวมัทฉะมิ้นท์ บอกว่าชอบในรสชาติทั้ง 2 แก้ว

สำหรับ ชาเย็นเจ.. 

สาขานี้ให้ปริมาณเครื่องดื่มเยอะ ในแก้วใส่นมถั่วเหลืองแทนนม มันและหอม รสหวานพอประมาณ ไม่จืด หรือหวานเกินไป

รายการขนม สั่งเป็น บลูเบอรี่ชีสเค้ก ชิ้นละ 85 บาท ตอนดูหน้าตาขนม ยังนึกไม่ออกว่ารสชาติเป็นอย่างไร ขนมหน้าตาดีค่ะ 

บลูเบอร์รี่มีความหวาน+เปรี้ยวเล็กน้อย ตัวบลูเบอรี่นุ่ม ชุ่ม ชีสเค้กเนื้อละเอียด หอมมาก ฐานขนมเป็นแครกเกอร์ กรอบกรุบ รสชาติของแครกเกอร์ผสมผสานกับครีมชีสหนา ๆ และบลูเบอร์รี่ลงตัวดี ทานรวม ๆ อร่อยค่ะ

โดยรวม ทั้งขนมและเครื่องดื่ม รสชาติดีค่ะ
 